Die wêreld in foto’s – 13 September 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Pro-China betogers waai China se nasionale vlag in ŉ winkelsentrum in Hongkong. Protesverwante aktiwiteite gaan na verwagting tot Vrydag voortduur, wanneer Chinese die Midherfsfees met lanterns en maankoekies vier. (Foto: Vincent Yu, AP) ŉ Model in ŉ uitrusting van die Mark Fast-versameling by die Lente/Somer 2020-modeweek in Londen. (Foto: Vianney Le Caer, AP) Aktrise Margot Robbie staan vir ŉ foto by die bekendstelling van die Gabrielle Chanel Essence-parfuum by die Chateau Marmont in Los Angeles. (Foto: Chris Pizzello, AP) Washington Nationals se Yan Gomes (regs) in aksie teen Minnesota Twins se Willians Astudillo tydens die tweede beurt van ŉ bofbalwedstryd in Minneapolis. (Foto: Jim Mone, AP) ŉ Man op ŉ fiets in ŉ straat in Parys. Parys se metro het waarskuwings van vervoerchaos weens ŉ groot staking uitgereik. (Foto: Thibault Camus, AP)